b'\n_START_ARTICLE_\n\xc5\xa0olski razgledi\n_START_PARAGRAPH_\n\xc5\xa0olski razgledi so \xc4\x8dasnik, namenjen zaposlenim v vrtcih, osnovnih, srednjih in visokih \xc5\xa1olah, dija\xc5\xa1kih domovih, \xc5\xa1tudentom pedago\xc5\xa1kih smeri, zaposlenim v gospodarstvu, ki se ukvarjajo z izobra\xc5\xbeevanjem, zalo\xc5\xbenikom in drugim strokovnjakom. Spremlja aktualno dogajanje v \xc5\xa1olstvu, politiki in na\xc4\x8drtovanju; poro\xc4\x8da o novostih v upravljanju in zakonodaji; omogo\xc4\x8da u\xc4\x8diteljem in vzgojiteljem, da z mnenji in s predlogi sodelujejo pri nastajanju nove \xc5\xa1ole in uresni\xc4\x8devanju \xc5\xa1olske prenove ter se odzivajo na sprejete odlo\xc4\x8ditve; seznanja z mo\xc5\xbenostmi za strokovno spopolnjevanje; objavlja strokovne \xc4\x8dlanke, namenjene praktikom za bolj\xc5\xa1e delo._NEWLINE_15. junija 2018 je iz\xc5\xa1la zadnja izdaja tiskanega \xc5\xa1tirinajstdnevnika, ki je nadaljeval tradicijo \xc4\x8dasnika Prosvetni delavec in neprekinjeno izhajal 69 let. Obstaja elektronska razli\xc4\x8dica v obliki spletnih strani in dru\xc5\xbeabnega omre\xc5\xbeja.'